“เงินบาท” วันนี้เปิดตลาด 34.26 บ. จับตาเงินเฟ้อสหรัฐวันนี้
“เงินบาท” วันนี้เปิดตลาด 34.26 บ. นักลงทุนจับตาตัวเลข "เงินเฟ้อ" สหรัฐวันนี้ โดยมองกรอบค่าเงินบาทเคลื่อนไหวที่ระดับ 34.15-34.45 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.26 บ. จับตาตัวเลข "เงินเฟ้อ" สหรัฐวันนี้ โดยมองกรอบค่าเงินบาทเคลื่อนไหวที่ระดับ 34.15-34.45 บาท/ดอลลาร์
12 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(12 เม.ย.66) เปิดตลาด 34.26 บาท/ดอลลาร์ ใกล้เคียงกับราคาปิดตลาดเมื่อวานที่ระดับ 34.25 บาท/ดอลลาร์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ ขณะที่นักลงทุนจับตาสหรัฐเปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค  ซึ่งจะเปิดเผยประจำเดือนมี.ค.ในคืนนี้ นักวิเคราะห์คาดการณ์ว่าตัวเลข CPI ดังกล่าวบ่งชี้ว่าเงินเฟ้อของสหรัฐยังไม่ผ่านจุดสูงสุด และรอดูตัวเลขดัชนีราคาผู้ผลิต (PPI) ประจำเดือนมี.ค.ในวันพฤหัสบดีที่ 13 เม.ย.
โดยตลาดพันธบัตรไทยเมื่อวานนักลงทุนต่างชาติซื้อสุทธิ 2,550 ล้านบาท  และขายหุ้นไทยสุทธิ  50.98 ล้านบาท และกรอบค่าเงินบาทวันนี้คาดว่าเคลื่อนไหวในช่วง 34.15 – 34.45 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 34.50 บาท/ดอลลาร์
สำหรับกรอบค่าเงินวันนี้ USD/THB 34.10- 34.40,EUR/THB 37.15 – 37.65,JPY/THB  0.2540- 0.2580,GBP/THB 42.30- 43.80,AUD/THB 22.55 – 22.95